Toshkent-2019 dzyudo Gran-prisi so‘nggi kun bahslari bo‘lib o‘tdi. Bekmurod Oltiboyev finalda gruziyalik Tushishvili Guramga yutqazdi Mutlaq vazn +100 kgda ishtirok etgan yana bir o‘zbekistonlik Alisher Yusupov uchinchi o‘rin uchun bahsda S. Heggyga yutqazdi. Yana bir bronza Y. Hammoga nasib etdi. Bekmurod Oltiboyev yarimfinalda S. Heggyni 6 soniyada mag‘lub etgan edi. Shunday qilib uch kun davom etgan Toshkent-2019 dzyudo Gran-prisi yakuniga yetdi. Turnir yakuniga ko‘ra rossiyalik dzyudochilar umumjamoa hisobida 5 ta oltin 2 ta kumush bilan birinchi, o‘zbekistonliklar 2 oltin 3 kumush 2 bronza bilan ikkinchi o‘rinni egallagan bo‘lsa, avstriyaliklar 2 tadan oltin va bronzani qo‘lga kiritib uchinchi o‘rin bilan kifoyalanishdi.